Eesti Rahvusraamatukogu - Vikipeedia, vaba entsüklopeedia

# Eesti Rahvusraamatukogu

###

Vajab keelelist või sõnastuslikku toimetamist

Eesti Rahvusraamatukogu on info-, teadus- ja arendus- ning kultuuriasutus, mille eesmärk on suurendada oma tegevuse kaudu ühiskonnas teadmistele ja informeeritusele rajanevat algatusvõimet, teadlikkust ja vastutustunnet, edendada Euroopa ühisväärtusi, kultuuri, demokraatiat ja riiki.

Eesti Rahvusraamatukogu asutati 21. detsembril 1918 Riigiraamatukogu nime all. Nõukogude okupatsiooni ajal nimetati raamatukogu ümber Eesti NSV Riiklikuks Raamatukoguks ja aastal 1953 Fr. R. Kreutzwaldi nimeliseks Eesti NSV Riiklikuks Raamatukoguks. Eesti Rahvusraamatukogu nime kannab asutus alates 1988. aastast.

Aastast 1998 on Eesti Rahvusraamatukogu peadirektor Tiiu Valm.

Tänane Eesti Rahvusraamatukogu täidab mitmeid eri funktsioone, olles:

- rahvusraamatukogu, mis kogub, säilitab ja teeb kättesaadavaks Eestis ilmunud või Eestit puudutavad teavikud sõltumata nende ilmumiskohast, peab Eesti rahvusbibliograafia ja Eesti trükitoodangu statistika andmebaasi ning on rahvusvaheliste standardinumbrite ISBN, ISSN ja ISMN Eesti keskus;

- parlamendiraamatukogu, mille ülesanne on tagada Riigikogu, Vabariigi Presidendi Kantselei, Vabariigi Valitsuse ja riigiasutuste infoteenindus;

- teadusraamatukogu, mis vahendab teadustööks vajalikku informatsiooni humanitaar- ja sotsiaalteaduste valdkonnas ning pakub mitmekülgset infoteenindust;

- raamatukogunduse arenduskeskus, mis vahendab raamatukogu- ja infoteadusalast infot, koordineerib erialast teadus- ja arendustööd ning raamatukogunduse standardimist, korraldab täiendõpet, kirjastab raamatukogunduse ja raamatuteaduse alaseid infomaterjale ja erialaajakirja "Raamatukogu", on trükitoodangu ja raamatukogustatistika riiklike vaatluste korraldaja ning osaleb aktiivselt rahvusvahelises raamatukogundusalases koostöös;

- kultuurikeskus, kus korraldatakse raamatu- ja kunstinäitusi, konverentse, kontserte, teatrietendusi, filmiõhtuid jm. kultuuriüritusi.

## [redigeeri] Välislingid

Eesti Rahvusraamatukogu

Välja otsitud andmebaasist "http://et.wikipedia.org../../../e/e/s/Eesti_Rahvusraamatukogu_a37d.html"

Kategooriad: Toimetamist ootavad (november 2006) | Eesti

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Nederlands